
1.
A GYÓGYSZER NEVE

Rosuvastatin Actavis 10 mg filmtabletta

Rosuvastatin Actavis 20 mg filmtabletta

Rosuvastatin Actavis 40 mg filmtabletta
2.
MINŐSÉGI ÉS MENNYISÉGI ÖSSZETÉTEL

10 mg, rozuvasztatin (rozuvasztatin‑kalcium formájában) tablettánként.

20 mg, rozuvasztatin (rozuvasztatin‑kalcium formájában) tablettánként.

40 mg, rozuvasztatin (rozuvasztatin‑kalcium formájában) tablettánként.

Ismert hatású segédanyagok:

A 10 mg‑os tabletta 64,30 mg laktóz‑monohidrátot tartalmaz.

A 20 mg‑os tabletta 128,60 mg laktóz‑monohidrátot tartalmaz.

A 40 mg‑os tabletta 257,21 mg laktóz‑monohidrátot tartalmaz.

A segédanyagok teljes listáját lásd a 6.1 pontban.
3.
GYÓGYSZERFORMA

Filmtabletta

10 mg‑os tabletta:

Rózsaszínű, kerek, 7 mm átmérőjű, mindkét oldalán domború filmtabletta, egyik oldalán „ST 2” bevéséssel.

20 mg‑os tabletta:

Rózsaszínű, kerek, 9 mm átmérőjű, mindkét oldalán domború filmtabletta, egyik oldalán „ST 3” bevéséssel.

40 mg‑os tabletta:

Rózsaszínű, ovális, 16 mm × 8 mm méretű, mindkét oldalán domború filmtabletta, egyik oldalán „ST 4” bevéséssel.

4.
KLINIKAI JELLEMZŐK

4.1 Terápiás javallatok

Hypercholesterinaemia kezelése

A Rosuvastatin Actavis primer hypercholesterinaemiában (IIa típus, beleértve a heterozigóta familiáris hypercholesterinaemiát is) vagy kevert dyslipidaemiában (IIb típus) szenvedő felnőttek, serdülők és 6 éves vagy idősebb gyermekek számára javallott a diéta kiegészítéseként, amikor a diétára és egyéb nem gyógyszeres kezelésre (például testmozgásra, testtömeg‑csökkentésre) adott válaszreakció nem megfelelő.

A Rosuvastatin Actavis homozigóta familiáris hypercholesterinaemiában a diéta és egyéb lipidcsökkentő terápia (például LDL‑apheresis) kiegészítéseként javallott, illetve azokban az esetekben, amikor ilyen kezelések nem alkalmazhatók.

Cardiovascularis események megelőzése

A Rosuvastatin Actavis az egyéb kockázati tényezők korrekciójának kiegészítéseként javallt súlyos cardiovascularis események megelőzése olyan betegeknél, akiknél várhatóan magas az első cardiovascularis esemény bekövetkeztének kockázata (lásd 5.1 pont).

4.2 Adagolás és alkalmazás

Adagolás
A terápia megkezdése előtt a beteget standard koleszterincsökkentő diétára kell állítani, amit a gyógyszeres kezelés ideje alatt is folytatni kell. Az adagot az aktuális konszenzusos irányelvek alkalmazásával a terápiás cél és a beteg terápiás válasza alapján egyénileg kell meghatározni.

Hypercholesterinaemia kezelése

Az ajánlott kezdő dózis naponta egyszer 5 mg vagy 10 mg per os, mind a sztatinokat korábban nem szedő, mind az egyéb HMG‑CoA‑reduktáz‑gátló terápiáról átállított betegek számára. A kezdő dózis megválasztásakor figyelembe kell venni az adott beteg koleszterinszintjét és a későbbi cardiovascularis kockázat mértékét csakúgy, mint a mellékhatások lehetséges kockázatát (lásd alább). Szükség esetén az adag 4 hét múlva a következő dózisszintre emelhető (lásd 5.1 pont). Mivel az alacsonyabb dózisokhoz képest a 40 mg‑os adagok esetében nagyobb arányban számoltak be mellékhatások előfordulásáról (lásd 4.8 pont), a végső, 40 mg‑os maximális dózis eléréséhez szükséges adagemelés csak azoknál a nagy cardiovascularis kockázatú, súlyos hypercholesterinaemiás betegeknél javallt (különösen azoknál, akik familiáris hypercholesterinaemiában szenvednek), akiknél a 20 mg‑os dózissal nem sikerült a terápiás célértéket elérni, és akiknek állapotát a későbbiekben rutinszerűen ellenőrzik (lásd 4.4 pont). A 40 mg‑os dózis bevezetésekor szakorvos felügyelete javasolt.

Cardiovascularis események megelőzése

A cardiovascularis események kockázatának csökkenését elemző vizsgálat során az alkalmazott dózis naponta 20 mg volt (lásd 5.1 pont).

Gyermekek
Gyermekgyógyászati alkalmazását kizárólag szakorvos végezheti.

Gyermekek és 6 – 17 éves kor közötti serdülők (legalább Tanner II‑V vagy efölötti stádiumban lévők)
Gyermekek és serdülők esetén heterozigóta familiáris hypercholesterinaemiában a kezdő dózis naponta 5 mg.
• 
Heterozigóta familiáris hypercholesterinaemiában szenvedő, 6‑9 év közötti korú gyermekek számára a szokásos dózistartomány naponta egyszer 5‑10 mg per os. A 10 mg‑nál nagyobb dózisok biztonságosságát és hatásosságát ebben a populációban nem vizsgálták.

• 
Heterozigóta familiáris hypercholesterinaemiában szenvedő, 10‑17 év közötti korú gyermekek számára a szokásos dózistartomány naponta egyszer 5‑20 mg per os. A 20 mg‑nál nagyobb dózisok biztonságosságát és hatásosságát ebben a populációban nem vizsgálták. 

Gyermekgyógyászati betegeknél a dózisemelést az egyéni terápiás válasz és tolerálhatóság alapján a gyermekgyógyászati kezelésre vonatkozó ajánlások szerint kell végrehajtani (lásd 4.4 pont). A gyermekeket és a serdülőket a rozuvasztatin‑kezelés megkezdése előtt standard koleszterinszint‑csökkentő diétára kell állítani, amit a gyógyszeres kezelés ideje alatt is folytatni kell. 

A homozigóta familiáris hypercholesterinaemiában szenvedő gyermekekkel kapcsolatos tapasztalatok csupán kis számú, 8‑17 éves gyermekgyógyászati betegtől származó adatokon alapulnak. 
A 40 mg‑os tabletta gyermekgyógyászati betegek kezelésére nem alkalmas.
6 évesnél fiatalabb gyermekek

Az alkalmazás biztonságosságát és hatásosságát 6 évesnél fiatalabb gyermekeknél nem vizsgálták. Ezért a rozuvasztatin alkalmazása 6 évesnél fiatalabb gyermekeknél nem javasolt.
A készítmény alkalmazása idős korban

70 évesnél idősebb betegek számára 5 mg kezdő dózis javasolt (lásd 4.4 pont). Az életkorral kapcsolatosan egyéb adagmódosítás nem szükséges.

Adagolás veseelégtelenségben szenvedő betegeknél

Enyhe és közepesen súlyos vesekárosodásban szenvedő betegeknél nem szükséges dózismódosítás. Közepesen súlyos vesekárosodásban (kreatinin‑clearance <60 ml/perc) szenvedő betegek számára a javasolt kezdő dózis 5 mg. Közepesen súlyos vesekárosodásban szenvedő betegek esetében a 40 mg‑os dózis alkalmazása ellenjavallt. Súlyos vesekárosodásban a Rosuvastatin Actavis bármely dózisban való alkalmazása ellenjavallt (lásd 4.3 és 5.2 pont).

Adagolás májkárosodásban szenvedő betegeknél

A legfeljebb 7‑es Child‑Pugh értékekkel rendelkező betegeknél nem nőtt a rozuvasztatin szisztémás expozíciója. A rozuvasztatin szisztémás expozíciójának fokozódását figyelték meg azonban azoknál a betegeknél, akiknél a Child‑Pugh szerinti pontérték 8 vagy 9 volt (lásd 5.2 pont). Ezeknél a betegeknél megfontolandó a vesefunkció ellenőrzése (lásd 4.4 pont). Nincs tapasztalat olyan betegekre vonatkozóan, akiknél a Child‑Pugh pontszám meghaladja a 9‑et. Aktív májbetegségben szenvedő betegek számára a Rosuvastatin Actavis ellenjavallt (lásd 4.3 pont).

Rassz

Fokozott szisztémás expozíciót tapasztaltak ázsiai alanyoknál (lásd 4.3, 4.4 és 5.2 pont). Az ázsiai származású betegek számára az ajánlott kezdő dózis 5 mg. Ezeknél a betegeknél a 40 mg‑os dózis alkalmazása ellenjavallt.

Genetikai polimorfizmus
A genetikai polimorfizmus bizonyos típusairól ismert, hogy a rozuvasztatin‑expozíció emelkedését idézhetik elő (lásd 5.2 pont). Alacsonyabb rozuvasztatin napi dózis ajánlott azon betegek számára, akiknél ilyen specifikus típusú polimorfizmust diagnosztizáltak. 
Adagolás myopathiára hajlamos betegeknél

Myopathia kialakulására hajlamos betegek számára a javasolt kezdő dózis 5 mg (lásd 4.4 pont).

A 40 mg‑os dózis alkalmazása ellenjavallt közülük néhány betegnél (lásd 4.3 pont).

Egyidejű terápia
A rozuvasztatin számos transzportfehérje (pl.: OATP1B1 és BCRP) szubsztrátja. Fokozott a myopathia (többek között a rhabdomyolysis) kockázata, ha a rozuvasztatint olyan gyógyszerekkel (pl.: ciklosporin, valamint egyes proteázgátlók, beleértve a ritonavir és atazanavir kombinációit, lopinavir, és/vagy tipranavir, lásd 4.4 és 4.5 pont) adják együtt amelyek a fenti transzportfehérjékkel létrejövő interakció következtében megemelhetik a rozuvasztatin plazmakoncentrációját. Amikor az lehetséges, alternatív gyógyszerek alkalmazását kell megfontolni, illetve – ha szükséges – meggondolandó a rozuvasztatin‑kezelés átmeneti felfüggesztése. Azokban az esetekben, amikor ezen gyógyszerek és a rozuvasztatin együttes alkalmazása elkerülhetetlen, alaposan mérlegelni kell az egyidejű alkalmazás előnyeit, valamint kockázatait, és a rozuvasztatin dózisának módosítását (lásd 4.5 pont).

Az alkalmazás módja

A Rosuvastatin Actavis a nap bármely szakában bevehető, étellel vagy anélkül.
4.3 Ellenjavallatok

A Rosuvastatin Actavis alkalmazása ellenjavallt:

· a készítmény hatóanyagával vagy a 6.1 pontban felsorolt bármely segédanyagával szemben túlérzékeny betegeknél.

· aktív májbetegségben szenvedő betegeknél, beleértve azokat, akiknél a szérum transzamináz értékek megmagyarázhatatlanul, tartósan emelkedettek, és akiknél a szérum transzamináz‑szint meghaladja a normálérték felső határának (ULN) háromszorosát.
· súlyos vesekárosodásban szenvedő betegeknél (kreatinin‑clearance <30 ml/perc)
· myopathiában szenvedő betegek esetében.
· egyidejűleg ciklosporinnal kezelt betegeknél.
· terhesség és szoptatás ideje alatt, valamint olyan fogamzóképes nőknél, akik nem alkalmaznak megfelelő fogamzásgátló módszereket.

A 40 mg‑os dózis ellenjavallt azon betegek számára, akiknél myopathia/rhabdomyolysis kialakulására hajlamosító tényezők vannak jelen. Ilyen tényezők többek között:

· közepesen súlyos vesekárosodás (kreatinin‑clearance <60 ml/perc)
· hypothyreosis
· a beteg kórtörténetében vagy a családi anamnézisben szereplő öröklött izombetegség
· egyéb HMG‑CoA‑reduktáz‑gátló vagy fibrát adásával összefüggésben jelentkező izomkárosodás az anamnézisben

· alkoholabúzus

· azok az esetek, amikor a rozuvasztatin plazmaszintjének emelkedése következhet be
· ázsiai betegek;

· fibrátok együttes adása.

(Lásd 4.4, 4.5 és 5.2 pont).
4.4 Különleges figyelmeztetések és az alkalmazással kapcsolatos óvatossági intézkedések

Vesére gyakorolt hatások

Magasabb, különösen a napi 40 mg rozuvasztatin dózisokkal kezelt betegeknél proteinuriát figyeltek meg, amit tesztcsík vizsgálattal mutattak ki, és amely főleg tubuláris eredetű volt. A proteinuria a legtöbb esetben átmeneti volt, vagy csak időszakosan jelentkezett. Nem igazolt, hogy a proteinuria előre jelezné az akut vagy a progresszív vesebetegség kialakulását (lásd 4.8 pont). Posztmarketing alkalmazás során a vesét érintő súlyos események jelentési gyakorisága magasabb a 40 mg dózis alkalmazása mellett. A 40 mg‑os dózissal kezelt betegek egészségi állapotának rutinellenőrzése során meg kell fontolni a vesefunkció vizsgálatát is.
A vázizomzatra gyakorolt hatások

Vázizmokra gyakorolt hatásokról, például myalgia, myopathia és ritkán rhabdomyolisis jelentkezéséről számoltak be a rozuvasztatin bármely dózisával kezelt betegeknél, de kiváltképp azoknál, akik 20 mg‑nál nagyobb dózisban kaptak rozuvasztatint. Nagyon ritkán ezetimib és HMG‑CoA‑reduktáz‑gátlók együttes alkalmazásakor rhabdomyolysist jelentettek. A farmakodinámiás kölcsönhatás nem zárható ki (lásd 4.5 pont), ezért együttes alkalmazáskor fokozott körültekintéssel kell eljárni.

Más HMG‑CoA‑reduktáz‑gátlókhoz hasonlóan, a forgalomba hozatalt követően nagyobb arányban jelentettek rozuvasztatinhoz társuló rhabdomyolysist a 40 mg dózis esetében.

Kreatin‑kináz mérése

A kreatin‑kináz (CK) mérését nem lehet kimerítő fizikai aktivitás után, vagy CK‑érték növekedéséhez vezető egyéb tényezők jelenlétében elvégezni, illetve akkor, ha olyan egyéb ok áll fenn, ami a mérési eredmény értékelését zavarhatja. Amennyiben a kiindulási CK‑értékek szignifikánsan emelkedettek (meghaladják a normálérték felső határának [ULN] ötszörösét), 5–7 napon belül az eredményt megerősítő vizsgálatot kell elvégezni. A kezelést nem szabad elkezdeni, ha az ismételt mérés igazolja, hogy a terápia előtti CK‑érték >5 × ULN. 
A kezelés előtt

Más HMG‑CoA‑reduktáz‑gátlókhoz hasonlóan a rozuvasztatint is csak fokozott körültekintés mellett szabad rendelni olyan betegeknek, akiknél a myopathia/rhabdomyolysis kialakulására hajlamosító tényezők állnak fenn. Ilyen tényezők, többek között az alábbiak:

· vesekárosodás
· hypothyreosis
· a beteg kórtörténetében vagy a családi anamnézisben szereplő öröklött izombetegségek
· másik HMG‑CoA‑reduktáz‑gátlóval vagy fibráttal összefüggésben fellépő izomtoxicitás az anamnézisben
· alkoholfüggőség

· 70 évesnél idősebb életkor
· olyan állapotok, amikor a gyógyszer plazmaszintjének emelkedése következhet be (lásd 4.2, 4.5 és 5.2 pont);

· fibrátokkal való együttes alkalmazás.

Ezeknél a betegeknél a kezelés veszélyét a terápia lehetséges előnyével szemben kell mérlegelni, továbbá klinikai monitorozásuk is javasolt. Amennyiben a kiinduláskor a CK‑értékek szignifikánsan emelkedtek (>5 × ULN), a kezelést nem szabad elkezdeni.

A kezelés ideje alatt

A betegeket meg kell kérni, hogy azonnal jelezzék, ha megmagyarázhatatlan eredetű izomfájdalom, gyengeség vagy görcsök lépnek fel, főleg, ha azokat általános rosszullét vagy láz kíséri. Ezeknél a betegeknél a CK‑értékeket meg kell határozni. A terápiát abba kell hagyni, ha a CK‑értékek jelentősen emelkednek (>5 × ULN), vagy ha az izomtünetek súlyosak és a mindennapi kellemetlenséggel járnak (akkor is, ha a CK‑értékek ≤5 × ULN). Amennyiben a tünetek megszűnnek és a CK‑értékek normalizálódnak, meg kell fontolni, a rozuvasztatinnal vagy más HMG‑CoA‑reduktáz‑gátlóval végzett kezelés újraindítását, a legalacsonyabb dózisban, szoros ellenőrzés mellett. Tünetmentes betegeknél a CK‑értékek rutinszerű ellenőrzése nem szükséges. Nagyon ritkán immun‑mediált nekrotizáló myopathia (IMNM) eseteiről számoltak be sztatinokkal – beleértve a rozuvasztatint is – végzett kezelés alatt, vagy után. Az IMNM klinikai jellemzője a proximalis izomgyengeség és az emelkedett szérum keratin‑kináz, amelyek a sztatin‑kezelés leállítása után is fennmaradnak.
A klinikai vizsgálatok során a rozuvasztatinnal és egyidejűleg más gyógyszerrel kezelt kisszámú betegnél nem volt arra utaló bizonyíték, hogy fokozódtak volna a vázizomzatra gyakorolt hatások. Ugyanakkor egyéb HMG‑CoA—reduktáz‑gátlókat és fibrátszármazékokat, így gemfibrozilt, vagy ciklosporint, nikotinsavat, azol‑típusú antimikotikumokat, proteázgátlókat és makrolid típusú antibiotikumokat egyszerre szedő betegeknél megfigyelték a myositis és a myopathia előfordulási gyakoriságának növekedését. Gemfibrozil és egyes HMG‑CoA‑reduktáz‑gátlók egyidejű alkalmazása fokozza a myopathia kockázatát. Ezért rozuvasztatin és gemfibrozil kombinációja nem ajánlott. A rozuvasztatin fibrátokkal vagy niacinnal való együttes alkalmazásakor a lipidszintek további csökkenésével járó előnnyel szemben alaposan fel kell mérni ezen kombinációk potenciális veszélyeit. Fibrát egyidejű alkalmazásakor a 40 mg‑os dózis ellenjavallt (lásd 4.5 és 4.8 pont).

A rozuvasztatin nem adható olyan súlyos, akut állapotban szenvedő betegnek, akinél felmerül a myopathia gyanúja, továbbá azoknak, akiknél fennáll a rhabdomyolysis miatti szekunder veseelégtelenség kialakulásának veszélye (pl. sepsis, hypotonia, nagyobb műtéti beavatkozás, trauma, súlyos metabolikus, endokrin‑ és elektrolitzavarok, vagy nem kezelt görcsrohamok esetén).

Májra gyakorolt hatások

Más HMG‑CoA‑reduktáz‑gátlókhoz hasonlóan a rozuvasztatint is fokozott óvatossággal kell alkalmazni azoknál a betegeknél, akik nagymennyiségű alkoholt fogyasztanak és/vagy akiknek anamnézisében májbetegség szerepel.

A kezelés megkezdése előtt, majd ezt követően három hónappal májfunkciós vizsgálatok végzése javasolt. A rozuvasztatin alkalmazását le kell állítani, vagy csökkenteni kell az adagot, ha a szérum transzamináz értékek meghaladják a normálérték felső határának háromszorosát. A forgalomba hozatalt követően a 40 mg‑os dózis mellett nagyobb arányban jelentettek a májat érintő súlyos mellékhatásokat (amelyek főleg a transzamináz értékek emelkedéséből álltak).

A rozuvasztatinnal végzett kezelés megkezdése előtt az alapbetegség kezelése szükséges azoknál a betegeknél, akik hypothyreosis vagy nephrosis szindróma kiváltotta szekunder hypercholesterinaemiában szenvednek.

Rassz

A farmakokinetikai vizsgálatok az ázsiai betegeknél fokozott expozíciót mutattak ki a kaukázusi rasszba tartozókhoz képest (lásd 4.2, 4.3 és 5.2 pont).

Proteázgátlók

Megnövekedett szisztémás rozuvasztatin‑expozíciót figyelték meg azoknál az egyéneknél, akik rozuvasztatint és különböző proteázgátlók, valamint ritonavir kombinációját kapták. A proteázgátlóval kezelt HIV betegeknél figyelembe kell venni mind a rozuvasztatin által biztosított lipidcsökkentő hatás előnyét, mind annak a lehetőségét, hogy a rozuvasztatin adagolásának kezdetén, valamint a dózis emelésekor a rozuvasztatin plazmakoncentrációja emelkedhet a proteázgátlóval kezelt betegeknél. Proteázgátlókkal való együttes alkalmazás nem javasolt, csak akkor, ha módosítják a rozuvasztatin dózisát (lásd 4.2 és 4.5 pont).

Laktóz-intolerancia

Ritka, örökletes galaktóz‑intoleranciában, laktóz-intoleranciában vagy glükóz‑galaktóz malabszorpcióban szenvedő betegek nem szedhetik ezt a gyógyszert. 

Fuzidinsav

A rozuvasztatint tilos a fuzidinsav szisztémás gyógyszerformáival egyidejűleg, vagy a fuzidinsav‑kezelés leállítását követő 7 napon belül alkalmazni. Amikor a betegnél a fuzidinsav szisztémás alkalmazását mindenképpen szükségesnek tartják, a sztatin‑kezelést a fuzidinsav‑terápia teljes idejére le kell állítani. Beszámoltak rhabdomyolysis (néhány esetben fatális) eseteiről azoknál a betegeknél, akik fuzidinsav és sztatinok kombinált kezelésében részesültek (lásd 4.5 pont). A betegek figyelmét fel kell hívni arra, hogy azonnal kérjenek orvosi segítséget, ha az izomgyengeség, izomfájdalom vagy izom-érzékenység bármilyen tünetét tapasztalják. 

A sztatin‑terápiát a fuzidinsav utolsó dózisának alkalmazása után hét nappal lehet tovább folytatni. Azon kivételes körülmények között, amikor pl. súlyos fertőzések kezelése miatt tartós, szisztémás fuzidinsav-kezelés szükséges, az atorvasztatin és fuzidinsav egyidejű alkalmazása csak egyénenként elbírált esetekben és szoros orvosi felügyelet mellett végezhető.

Intersticiális tüdőbetegség

Interstitialis tüdőbetegség kivételes eseteit jelentették néhány sztatinnal kapcsolatban, különösen hosszú távú alkalmazáskor (lásd 4.8 pont). Az észlelt tünetek többek között a dyspnoe, száraz köhögés, és általános állapotromlás (kimerültség, fogyás, láz). Ha gyanítható, hogy a betegnél interstitialis tüdőbetegség alakult ki, a sztatin‑kezelést abba kell hagyni. 

Cukorbetegség

Egyes bizonyítékok arra utalnak, hogy a sztatinok, mint gyógyszerosztály megemelik a vércukorszintet és a cukorbetegség kockázatának nagymértékben kitett betegeknél olyan szintű hyperglykaemiát idézhetnek elő, ami szokásos antidiabetikus terápiát tesz szükségessé. Ezt a rizikót azonban felülmúlja a sztatinok érrendszeri kockázatot csökkentő hatása, ezért ilyen okok miatt nem kell leállítani a sztatin‑terápiát. A hyperglykaemia kialakulása szempontjából kockázati csoportba tartozó betegeket (éhomi glükóz 5,6‑6,9 mmol/l, BMI>30 kg/m2, emelkedett trigliceridek, hypertonia) mind klinikai, mind biokémiai monitorozásnak kell alávetni az elfogadott nemzeti irányelvek szerint. 

A JUPITER vizsgálatban a diabetes mellitus jelentett, összesített gyakorisága 2,8% volt a rozuvasztatin és 2,3% a placebo csoportban. Az esetek többségéről olyan betegeknél számoltak be, akiknek éhomi glükózszintje 5,6‑6,9 mmol/l között volt. 
Gyermekek
A rozuvasztatin lineáris növekedésre (testmagasság), testtömegre, BMI‑re (testtömeg‑indexre) és a Tanner stádiumok alapján a nemi érés másodlagos jegyeire gyakorolt hatásainak értékelése 6–17 éves kor közötti gyermekkorú betegekre vonatkozóan egyetlen, két éves időszakra korlátozódik. A vizsgált kezelés után két évvel nem mutattak ki a növekedésre, testtömegre, BMI‑re vagy nemi érésre gyakorolt hatást (lásd 5.1 pont).

Egy klinikai vizsgálatban, melynek során gyermekek és serdülők 52 héten keresztül kaptak rozuvasztatint, a felnőttekkel végzett klinikai vizsgálatokban megfigyeltekhez képest gyakrabban észleltek a normál felső értéket több mint 10‑szeresen meghaladó CK‑érték emelkedést és izomtüneteket testmozgás vagy fokozott fizikai aktivitás után (lásd 4.8 pont).

4.5 Gyógyszerkölcsönhatások és egyéb interakciók

Az egyidejűleg adott gyógyszerek hatása a rozuvasztatinra
Transzportfehérje‑gátlók: A rozuvasztatin bizonyos transzportfehérjék szubsztrátja, beleértve a hepaticus uptake transzporter OATP1B1‑et és efflux transzporter BCRP‑t is. Rozuvasztatin és ezen transzportfehérje‑gátlók egyidejű alkalmazása a rozuvasztatin plazmakoncentrációjának emelkedését, valamint a myopathia kockázatának fokozódását eredményezheti (lásd 4.2, 4.4 és 4.5 pont, valamint 1. táblázat).

Ciklosporin: Rozuvasztatin és ciklosporin egyidejű alkalmazása során a rozuvasztatin AUC értékek átlagosan hétszer magasabbak voltak az egészséges önkénteseknél megfigyelt értékekhez képest (lásd 1. táblázat). A rozuvasztatin ellenjavallt azoknál a betegeknél, akik egyidejűleg ciklosporint kapnak (lásd 4.3 pont). Az egyidejű alkalmazás nem befolyásolta a ciklosporin plazmakoncentrációit.

K‑vitamin antagonisták: Más HMG‑CoA‑reduktáz‑gátlókhoz hasonlóan, az egyidejűleg K‑vitamin antagonistákkal (például warfarinnal vagy más, kumarin típusú antikoagulánssal) is kezelt betegeknél a rozuvasztatin‑kezelés megkezdése, vagy a dózis emelése az International Normalised Ratio (INR) érték emelkedését okozhatja. A rozuvasztatin leállítása vagy az adag csökkentése az INR érték csökkenésével járhat együtt. Ilyen esetekben az INR megfelelő ellenőrzése szükséges.

Ezetimib: 10 mg rozuvasztatin és 10 mg ezetimib együttadása hypercholesterinaemiában szenvedő betegeknél a rozuvasztatin AUC értékének 1,2‑szeres emelkedését idézte elő (1. táblázat).. A mellékhatások tekintetében azonban a rozuvasztatin és az ezetimib között fellépő farmakodinámiás kölcsönhatás nem zárható ki (lásd 4.4 pont).

Gemfibrozil és egyéb, lipidszintet csökkentő készítmények: Rozuvasztatin és gemfibrozil egyidejű alkalmazásakor a rozuvasztatin Cmax és AUC értékei kétszeresükre nőttek (lásd 4.4 pont).

Specifikus interakciós vizsgálatok során nyert adatok alapján fenofibráttal számottevő farmakokinetikai kölcsönhatás nem várható, bár farmakodinámiás kölcsönhatás előfordulhat. A gemfibrozil, a fenofibrát, az egyéb fibrátok vagy a niacin (nikotinsav) lipidszint‑csökkentő (1 g/nap vagy ennél nagyobb) adagjai HMG‑CoA‑reduktáz‑gátlókkal való együttadás esetén növelik a myopathia kockázatát, valószínűleg azért, mert ezek önmagukban adva is okozhatnak myopathiát. A 40 mg‑os adag fibráttal való együttes alkalmazása ellenjavallt (lásd 4.3 és 4.4 pont). Ezeknél a betegeknél szintén 5 mg adaggal kell elkezdeni a kezelést.

Proteázgátlók: Bár a kölcsönhatás pontos mechanizmusa nem ismert, proteázgátló egyidejű adása nagymértékben növelheti a rozuvasztatin expozícióját (lásd 1. táblázat). Egy farmakokinetikai vizsgálatban például 10 mg rozuvasztatin és kétfajta proteázgátlót tartalmazó kombinációs készítmény (300 mg atazanavir/100 mg ritonavir) együttadása egészséges önkénteseknél a rozuvasztatin dinamikus egyensúlyi állapotban mért AUC(0-24) értékének körülbelül háromszoros, Cmax értékének körülbelül hétszeres növekedésével járt együtt. Rozuvasztatin és néhány proteázgátló kombinációjának egyidejű alkalmazása megfontolható, miután a rozuvasztatin expozíció várható megnövekedése alapján gondosan mérlegelték a rozuvasztatin dózisának módosítását (lásd 4.2, 4.4 és 4.5 pont, valamint 1. táblázat).
Antacid: Rozuvasztatin és alumíniumot, illetve magnézium‑hidroxidot tartalmazó antacid szuszpenzió együttes alkalmazása a rozuvasztatin plazmakoncentráció körülbelül 50%‑os csökkenéséhez vezetett. 

Ez a hatás mérséklődött, amikor az antacidot a rozuvasztatin bevétele után 2 órával alkalmazták. A kölcsönhatás klinikai jelentőségét nem vizsgálták.

Eritromicin: Rozuvasztatin és eritromicin együttes alkalmazása a rozuvasztatin AUC(0-t) érték 20%‑os és a Cmax érték 30%‑os csökkenését eredményezte. Az interakció oka az eritromicin által kiváltott fokozott bélmotilitás lehet.

Orális fogamzásgátlók/hormonpótló kezelés (HRT): Rozuvasztatin és orális fogamzásgátló egyidejű alkalmazása az etinil‑ösztradiol AUC értékének 26%‑os, a norgesztrel AUC értékének pedig 34%‑os emelkedését eredményezte. Ezeket az emelkedett plazmaszinteket az orális fogamzásgátló dózisának kiválasztásakor figyelembe kell venni. Nem állnak rendelkezésre farmakokinetikai adatok olyan betegekkel kapcsolatban, akik egyidejűleg részesültek hormonpótló kezelésben és kaptak rozuvasztatint, így hasonló hatás nem zárható ki. Mindazonáltal a klinikai vizsgálatokban részt vevő nőknél széles körben alkalmazták ezt a kombinációt, amit a betegek jól toleráltak.

Egyéb gyógyszerek: A specifikus gyógyszer‑interakciós vizsgálatok során nyert adatok alapján digoxinnal klinikailag releváns kölcsönhatás nem várható.

Citokróm P450 enzimek: In vitro és in vivo vizsgálatokból származó eredmények azt mutatják, hogy a rozuvasztatin sem nem gátolja, sem nem indukálja a P450 izoenzimeket. Ezen felül a rozuvasztatin ezen izoenzimek gyenge szubsztrátja. Ebből következően citokróm P450‑mediálta metabolizmus következményeként nem várható gyógyszerkölcsönhatások jelentkezése. Nem figyeltek meg klinikailag releváns kölcsönhatásokat a rozuvasztatin és flukonazol (CYP2C9‑ és CYP3A4‑inhibitor), vagy ketokonazol (CYP2A6‑ és CYP3A4‑inhibitor) között. 
A rozuvasztatin dózismódosítását igénylő interakciók (lásd még 1. táblázat): Módosítani kell a rozuvasztatin dózisát, ha olyan egyéb gyógyszerekkel szükséges együtt alkalmazni, amelyek ismerten növelik a rozuvasztatin expozíciót. Napi egyszer 5 mg rozuvasztatin kezdő dózis ajánlott, ha az expozíció (AUC) várható növekedése kb. 2‑szeres vagy nagyobb. A rozuvasztatin maximális napi dózisát úgy kell módosítani, hogy a várható rozuvasztatin expozíció lehetőleg ne haladja meg a napi 40 mg rozuvasztatin mellett mért értéket, interakciót kiváltó gyógyszer nélkül, például 20 mg rozuvasztatin dózis gemfibrozillel (1,9‑szeres növekedés) és 10 mg rozuvasztatin dózis ritonavir/atazanavir kombinációjával (3,1‑szeres növekedés).
Fuzidinsav: Szisztémás fuzidinsav és sztatinok egyidejű alkalmazása során növekedhet a myopathia, többek között a rhabdomyolysis előfordulásának kockázata. Ezen interakció mechanizmusa (legyen az akár farmakodinámiás-, farmakokinetikai-, vagy mindkettő) jelenleg még nem ismert. Beszámoltak rhabdomyolysis (esetenként fatális) eseteiről azoknál a betegeknél, akik ezt a kombinációt kapták. Amennyiben a szisztémás adagolású fuzidinsavval végzett kezelés szükséges, az atorvasztatin‑terápiát a fuzidinsav‑kezelés idejére fel kell függeszteni. Lásd még 4.4 pont.
	1. táblázat. Az egyidejűleg alkalmazott gyógyszerek rozuvasztatin expozícióra gyakorolt hatása (AUC; csökkenő nagyságrendben) a közölt klinikai vizsgálatokból

	Interakcióba lépő gyógyszer adagolási rendje
	Rozuvasztatin adagolási rendje
	Rozuvasztatin AUC* változása

	Ciklosporin 75 mg BID ‑ 200 mg BID, 6 hónap
	10 mg OD, 10 nap
	7,1‑szeres (

	Atazanavir 300 mg/ritonavir 100 mg OD, 8 nap
	10 mg, egyszeri adag
	3,1‑szeres (

	Lopinavir 400 mg/ritonavir 100 mg BID, 17 nap
	20 mg OD, 7 nap
	2,1‑szeres (

	Gemfibrozil 600 mg BID, 7 nap
	80 mg, egyszeri adag
	1,9‑szeres (

	Eltrombopag 75 mg OD, 10 nap
	10 mg, egyszeri adag
	1,6‑szeres (

	Darunavir 600 mg/ritonavir 100 mg BID, 7 nap
	10 mg OD, 7 nap
	1,5‑szeres (

	Tipranavir 500 mg/ritonavir 200 mg BID, 11 nap
	10 mg, egyszeri adag
	1,4‑szeres (

	Dronedaron 400 mg BID
	Nem elérhető
	1,4‑szeres (

	Itrakonazol 200 mg OD, 5 nap
	10 mg, egyszeri adag
	1,4‑szeres (**

	Ezetimib 10 mg OD, 14 nap
	10 mg, OD, 14 nap
	1,2‑szeres (**

	Fozamprenavir 700 mg/ritonavir 100 mg BID, 8 nap
	10 mg, egyszeri adag
	(

	Aleglitazar 0,3 mg, 7 nap
	40 mg, 7 nap
	(

	Szilimarin 140 mg TID, 5 nap
	10 mg, egyszeri adag
	(

	Fenofibrát 67 mg TID, 7 nap
	10 mg, 7 nap
	(

	Rifampicin 450 mg OD, 7 nap
	20 mg, egyszeri adag
	(

	Ketokonazol 200 mg BID, 7 nap
	80 mg, egyszeri adag
	(

	Flukonazol 200 mg OD, 11 nap
	80 mg, egyszeri adag
	(

	Eritromicin 500 mg QID, 7 nap
	80 mg, egyszeri adag
	28% (

	Baikalin 50 mg TID, 14 nap
	20 mg, egyszeri adag
	47% (

	*Az x‑szeres változásként megadott adatok az egyidejű alkalmazás és a rozuvasztatin önmagában történő alkalmazása közötti egyszerű arányszámot mutatják. A %‑ban kifejezett változás a rozuvasztatin önmagában történő alkalmazásához képest mért relatív %‑os eltérést jelenti.

Növekedés “(”, nincs változás “(”, csökkenés “(”‑ként jelölve.

**Számos interakciós vizsgálatot végeztek különböző rozuvasztatin dózisokkal, a táblázat a legszignifikánsabb arányt mutatja. 
OD = naponta egyszer; BID = naponta kétszer; TID = naponta háromszor; QID = naponta négyszer


Gyermekek: Interakciós vizsgálatokat csak felnőttek körében végeztek. Az interakció mértéke gyermekeknél nem ismert.

4.6 Termékenység, terhesség és szoptatás

A rozuvasztatin terhesség és szoptatás alatt ellenjavallt.

A fogamzóképes nőknek megfelelő fogamzásgátló módszereket kell alkalmazniuk.

Mivel a koleszterin és egyéb, a koleszterin‑bioszintézis során létrejövő vegyületek alapvetően fontosak a magzat fejlődéséhez, a HMG‑CoA‑reduktáz gátlásával járó potenciális kockázat meghaladja a terápia előnyeit a terhesség ideje alatt. Az állatkísérletek a reproduktív toxicitásra vonatkozóan csupán korlátozott adatokat szolgáltatnak (lásd 5.3 pont). Amennyiben a beteg a gyógyszerrel végzett kezelés során terhes lesz, a kezelést azonnal le kell állítani.

A rozuvasztatin patkányoknál kiválasztódik az anyatejbe. A gyógyszer humán anyatejbe való kiválasztódására vonatkozóan nincsenek adatok (lásd 4.3 pont).

4.7 A készítmény hatásai a gépjárművezetéshez és a gépek kezeléséhez szükséges képességekre
A rozuvasztatin gépjárművezetéshez és a gépek kezeléséhez szükséges képességeket befolyásoló hatásait nem vizsgálták. Ugyanakkor farmakodinámiás tulajdonságai alapján nem valószínű, hogy a rozuvasztatin befolyásolja ezeket a képességeket. Gépjárművezetéskor és gépek kezelésekor figyelembe kell venni, hogy a kezelés során szédülés előfordulhat.

4.8 Nemkívánatos hatások, mellékhatások

A rozuvasztatin alkalmazásakor észlelt mellékhatások általában enyhék és átmenetiek. A kontrollos klinikai vizsgálatok során a rozuvasztatinnal kezelt betegek kevesebb, mint 4%‑a hagyta abba a kezelést mellékhatások miatt.

A mellékhatások táblázatos felsorolása.

A klinikai vizsgálatokból és forgalomba hozatalt követő tapasztalatokból származó adatok alapján a következő táblázat ismerteti a rozuvasztatin mellékhatás‑profilját. Az alábbiakban ismertetett mellékhatások előfordulási gyakoriság és szervrendszer szerint kerülnek besorolásra. 

A mellékhatások előfordulási gyakoriságát az alábbi konvenciók szerint határozták meg:

Gyakori (≥1/100 – <1/10)

Nem gyakori (≥1/1 000 – <1/100)

Ritka (≥1/10 000 – <1/1 000)

Nagyon ritka (<1/10 000)

Nem ismert (a rendelkezésre álló adatokból nem állapítható meg).

2. táblázat A klinikai adatok és a forgalomba hozatalt követő tapasztalatok alapján megállapított mellékhatások

	Szervrendszer  
	Gyakori  
	Nem gyakori  
	Ritka  
	Nagyon ritka
	Nem ismert gyakoriságú  

	Vérképzőszervi és nyirokrendszeri betegségek és tünetek
	  
	  
	Thrombo-cytopenia  
	  
	  

	Immunrendszeri betegségek és tünetek 
	  
	  
	Túlérzékeny-ségi reakciók, beleértve az angiooedemát is
	  
	  

	Endokrin betegségek és tünetek
	Diabetes mellitus1  
	  
	  
	  
	  

	Pszichiátriai kórképek
	  
	  
	  
	  
	Depresszió  

	Idegrendszeri betegségek és tünetek
	Fejfájás, Szédülés  
	  
	  
	Polyneuro-pathia, Emlékezet-vesztés  
	Perifériás neuropathia, Alvászavarok (beleértve az insomniát és a rémálmokat is)  

	Légzőrendszeri, mellkasi és mediastinalis betegségek és tünetek  
	  
	  
	  
	  
	Köhögés, dyspnoe  

	Emésztőrendszeri betegségek és tünetek  
	Obstipatio, Hányinger, Hasi fájdalom  
	  
	Pancreatitis  
	  
	Hasmenés  

	Máj- és epebetegségek, illetve tünetek 
	  
	  
	Emelkedett máj transzamináz-szintek  
	Sárgaság, Hepatitis  
	  

	A bőr és a bőr alatti szövet betegségei és tünetei 
	
	 Pruritus,
 Bőrkiütés,  
 Urticaria  
	
	
	Stevens- Johnson szindróma

	A csont- és izomrendszer, valamint a kötőszövet betegségei és tünetei  
	Myalgia  
	  
	Myopathia (beleértve a myositist is) Rhabdomyoly-sis  
	Arthralgia  
  
	Immun-mediált necrotizáló myopathia

Ínbetegségek, esetenként ínruptúra szövődménnyel

	Vese- és húgyúti betegségek és tünetek  
	  
	  
	  
	Haematuria  
	  

	A nemi szervekkel és az emlőkkel kapcsolatos betegségek és tünetek  
	  
	  
	  
	Gynaeco-mastia  
	  

	Általános tünetek, az alkalmazás helyén fellépő reakciók 
	Asthenia  
	  
	  
	  
	Oedema  

	1 A gyakoriság a kockázati tényezők (éhomi vércukor ≥ 5,6 mmol/l, BMI >30 ttkg/m2, emelkedett trigliceridszintek, hypertonia az anamnézisben) jelenlététől vagy hiányától függ.


Hasonlóan más HMG—CoA‑reduktáz‑gátlókhoz, a gyógyszer-mellékhatások előfordulási gyakorisága dózisfüggő tendenciát mutat.

Renalis hatások: A rozuvasztatinnal kezelt betegeknél elsősorban tesztcsík vizsgálattal kimutatható tubuláris eredetű proteinuriát figyeltek meg. A vizeletben megjelenő proteinmennyiség nullától vagy a nyomokban előforduló szinttől a ++‑es vagy ennél magasabb értékig bekövetkező emelkedését a kezelés valamely időpontjában a 10 mg‑os és 20 mg‑os napi adag mellett a betegek <1%‑ánál, a 40 mg‑os napi adag esetén a betegek körülbelül 3%‑ánál észlelték. A nulláról, illetve nyomokban előforduló értékről egy +‑ra történő változás a 20 mg‑os napi dózis alkalmazásakor kissé gyakrabban fordult elő. A legtöbb esetben a terápia folytatása mellett a proteinuria spontán csökken vagy megszűnik. A klinikai vizsgálatokból és forgalomba hozatalt követő tapasztalatokból származó adatok felülvizsgálata eddig nem mutatott ki okozati összefüggést a proteinuria és az akut vagy progrediáló vesebetegség között.

A rozuvasztatinnal kezelt betegeknél haematuriát figyeltek meg, a klinikai vizsgálatok adatai szerint ennek előfordulási aránya alacsony. 

Vázizomzatra gyakorolt hatások: Vázizmokra gyakorolt hatásokról, például myalgiáról, myopathiáról (ezen belül myositisről) és ritkán akut veseelégtelenséggel együtt vagy anélkül jelentkező rhabdomyolysisről számoltak be a rozuvasztatin bármely dózisával kezelt betegeknél, de különösen 20 mg‑ot meghaladó dózisok esetén.

A rozuvasztatint szedő betegeknél a CK‑értékek dózisfüggő emelkedését figyelték meg, ami az esetek többségében enyhe, tünetmentes és átmeneti volt. Amennyiben a CK‑szintek megemelkednek (>5 × ULN), a kezelést fel kell függeszteni (lásd 4.4 pont).

Májra gyakorolt hatások: Más HMG‑CoA‑reduktáz‑gátlókhoz hasonlóan a rozuvasztatint szedő betegek kis csoportjában a szérum transzamináz értékek dózisfüggő emelkedését figyelték meg, ami az esetek többségében enyhe, tünetmentes és átmeneti volt.

Egyes sztatinokkal kapcsolatosan az alábbi mellékhatásokat jelentették:

· Nemi élet zavara.

· Kivételes esetekben intersticiális tüdőbetegség, különösen hosszú távú kezelés esetén (lásd 4.4 pont).
Rhabdomyolysisről, továbbá a vesét, valamint a májat érintő súlyos mellékhatásokról (ami elsősorban a máj transzamináz értékek emelkedését jelenti) nagyobb gyakorisággal számoltak be a 40 mg‑os dózis esetén.

Gyermekek: Egy gyermekek és serdülők bevonásával végzett, 52 hétig tartó klinikai vizsgálat során felnőttekhez képest gyakrabban észleltek a kreatin‑kináz, a normálérték felső határát több mint 10‑szeresen meghaladó emelkedést és izomtüneteket (lásd 4.4 pont). Egyéb tekintetben a rozuvasztatin biztonságossági profilja gyermekeknél és serdülőknél hasonló volt, mint a felnőtteknél.

Feltételezett mellékhatások bejelentése

A gyógyszer engedélyezését követően lényeges a feltételezett mellékhatások bejelentése, mert ez fontos eszköze annak, hogy a gyógyszer előny/kockázat profilját folyamatosan figyelemmel lehessen kísérni. Az egészségügyi szakembereket kérjük, hogy jelentsék be a feltételezett mellékhatásokat a hatóság részére az V. függelékben található elérhetőségek valamelyikén keresztül.
4.9 Túladagolás

Túladagolás esetére nincs specifikus kezelés. Túladagoláskor a beteget tüneti kezelésben kell részesíteni és szükség szerint támogató intézkedéseket kell tenni. A májfunkciót és CK‑értékeket monitorozni kell. Nem valószínű, hogy a hemodialízisnek haszna lenne.

5.
FARMAKOLÓGIAI TULAJDONSÁGOK

5.1 Farmakodinámiás tulajdonságok

Farmakoterápiás csoport: Egyszerű lipidmódosító gyógyszerek; HMG‑CoA‑reduktáz‑gátlók

ATC kód: C10A A07

Hatásmechanizmus

A rozuvasztatin szelektíven és kompetitív módon gátolja a HMG‑CoA‑reduktázt, azt a sebesség‑meghatározó enzimet, amely a 3‑hidroxi‑3‑metil‑glutaril‑koenzim‑A‑t mevalonáttá, a koleszterin előanyagává alakítja át. A rozuvasztatin hatását elsősorban a májban, a koleszterinszint‑csökkentés célszervében fejti ki.

A rozuvasztatin növeli a májsejtek felszínén az LDL‑receptorok számát, fokozva az LDL‑koleszterin felvételét és katabolizmusát, illetve csökkenti a VLDL‑koleszterin májban végbemenő szintézisét. Ezáltal csökkenti a VLDL és LDL részecskék össz‑mennyiségét.

Farmakodinámiás hatások

A rozuvasztatin csökkenti az emelkedett LDL‑koleszterin‑, összkoleszterin‑ és trigliceridszintet, valamint emeli a HDL‑koleszterinszintet. Csökkenti az ApoB‑, a nem HDL‑C, a VLDL‑C, a VLDL‑TG‑szintet és emeli az ApoA‑I‑szintet is (lásd 3. táblázat). A rozuvasztatin csökkenti az LDL‑C/HDL‑C, az össz‑C/HDL‑C és a nem HDL‑C/HDL‑C, valamint az ApoB/ApoA‑I arányokat is.

3. táblázat. A primer (IIa és IIb típusú) hypercholesterinaemiában szenvedő betegeknél az egyes dózisokra adott válasz (a kiindulási értéktől mért korrigált százalékos változás átlaga) 

	Dózis
	N
	LDL‑C
	Össz‑C
	HDL‑C
	TG
	Nem HDL‑C
	ApoB
	ApoA‑I

	Placebo
	13
	-7
	-5
	3
	-3
	-7
	-3
	0

	5
	17
	-45
	-33
	13
	-35
	-44
	-38
	4

	10
	17
	-52
	-36
	14
	-10
	-48
	-42
	4

	20
	17
	-55
	-40
	8
	-23
	-51
	-46
	5

	40
	18
	-63
	-46
	10
	-28
	-60
	-54
	0


A kezelés megkezdésétől számított 1 héten belül a terápiás hatás már jelentkezik, és 2 hét múlva kialakul a teljes terápiás válasz 90%‑a. A teljes hatás általában a negyedik hétre alakul ki és ezután fennmarad.

Klinikai hatásosság és biztonságosság

A rozuvasztatin rassztól, nemtől vagy életkortól függetlenül hatásos a hypertriglyceridaemiával vagy anélkül jelentkező hypercholesterinaemiában szenvedő felnőtteknél, valamint a különleges betegcsoportokban, így cukorbetegeknél vagy familiáris hypercholesterinaemiás betegeknél is.

Fázis III. vizsgálatok összesített adatai alapján a rozuvasztatin a IIa és IIb típusú hypercholesterinaemiában szenvedő betegek többségénél (amikor a kiindulási LDL‑C érték átlagosan körülbelül 4,8 mmol/1 volt) hatásosnak bizonyult abban, hogy a European Atherosclerosis Society (EAS, 1998) szervezet által elfogadott irányelvek célértékeit elérjék. A 10 mg dózissal kezelt betegek körülbelül 80%‑ánál elérték az EAS irányelvekben rögzített LDL‑C célértéket (<3 mmol/1).

Egy kiterjedt, forszírozott dózistitrálást alkalmazó vizsgálat során 435 heterozigóta familiáris hypercholesterinaemiában szenvedő betegnek adtak 20 mg és 80 mg között dózisban rozuvasztatint. Minden vizsgált dózis kedvező hatást mutatott a lipidértékek és a terápiás célértékek tekintetében. A dózis napi 40 mg‑ra való emelését követően (a terápia 12. hetére) az LDL‑C‑szint 53%‑kal csökkent. A betegek 33%‑ánál az LDL‑C‑szint az EAS irányelvekben meghatározott (<3 mmol/1) célértékre csökkent.

Egy nyílt, forszírozott dózisemelést alkalmazó vizsgálat során 42 homozigóta familiáris hypercholesterinaemiás beteg napi 20–40 mg rozuvasztatinra adott terápiás válaszát értékelték. A teljes betegpopulációban az LDL‑C‑szint átlagos csökkenése 22% volt.

Korlátozott számú beteg bevonásával végzett klinikai vizsgálatok során azt mutatták ki, hogy a rozuvasztatin a fenofibráttal együtt adva additív módon csökkenti a trigliceridszintet, illetve niacinnal együtt alkalmazva additív módon emeli a HDL‑C‑szintet (lásd 4.4 pont).

Egy multicenteres, kettősvak, placebo‑kontrollos klinikai vizsgálatba (METEOR) 984, 45 és 70 éves kor közötti, koszorúér‑betegség tekintetében alacsony rizikójú beteget (azaz, a definíció szerint a 10 évre vonatkoztatott Framingham rizikó <10%) vontak be, akiknek az átlagos LDL‑C szintje 4,0 mmol/l (154,5 mg/dl) volt, de akiknél (Carotis Intima Media vastagság/Carotid Intima Media Thickness méréssel igazoltan) szubklinikai súlyosságú atherosclerosis volt jelen. A betegeket a két éven át naponta egyszer 40 mg rozuvasztatinnal vagy placebóval kezelt csoportok egyikébe randomizálták. A rozuvasztatin a placebóval kezelt betegekhez képest szignifikáns mértékben, évente 0,0145 mm‑rel (95%‑os konfidencia intervallum: -0,0196, -0,0093; p<0,0001) lassította az arteria carotis 12 vizsgált pontján mért maximális carotis intima media vastagodás (CIMT) súlyosbodásának az ütemét. A rozuvasztatinnal kezelt csoportban az alapértéktől való eltérés -0,0014 mm/év (-0,12%/év, [nem szignifikáns változás]) volt, szemben a placebóval kezelt csoportban mért +0,0131 mm/év (1,12%/év (p<0,0001)) progresszióval. A CIMT csökkenése és a cardiovascularis események kockázatának a csökkenése között közvetlen összefüggést még nem mutattak ki. A METEOR vizsgálatban részt vevő populációnál alacsony volt a koszorúér betegség kockázata és nem tükrözi azt a célpopulációt, amelynél a 40 mg‑os rozuvasztatin dózist alkalmazzák. A 40 mg‑os dózist csak azoknak a súlyos fokú hypercholesterinaemiában szenvedő betegeknek szabad rendelni, akiknél magas a cardiovascularis kockázat (lásd 4.2 pont).

A „A sztatinok alkalmazásának igazolása primer prevencióban: rozuvasztatint értékelő intervenciós vizsgálat/Justification for the Use of Statins in Primary Prevention: An Intervention Trial Evaluating Rosuvastatin” (JUPITER) elnevezésű vizsgálat során a rozuvasztatin főbb, atheroscleroticus eredetű cardiovascularis eseményekre gyakorolt hatását 17 802 (50 éves vagy efölötti korú) férfin és (60 éves vagy ezt meghaladó korú) nőn vizsgálták.

A vizsgálat résztvevőit véletlenszerűen sorolták be a naponta egyszer placebóval (n = 8901) vagy 20 mg rozuvasztatinnal kezelt csoport egyikébe (n = 8901). Az utánkövetés időtartama átlagosan 2 év volt.

Az LDL‑koleszteri szintje a rozuvasztatinnal kezelt csoportban a placebo csoporthoz képest 45%‑kal (p <0,001) csökkent.

A résztvevők egyik nagy kockázatú alcsoportjával (akiknél a kezdeti Framingham kockázati pontérték >20% volt; n = 1558) végzett post‑hoc elemzés azt mutatta, hogy rozuvasztatin‑kezelés mellett a placebóhoz képest szignifikánsan csökken a cardiovascularis halálozást, a sztókot és a myocardialis infarctust magába foglaló összetett végpont kockázata (p = 0,028). Az 1000 betegévre vonatkoztatott eseménygyakoriság esetében az abszolút kockázatcsökkenés 8,8 volt. Az össz‑halálozás ennél a nagy kockázatú csoportnál nem változott (p = 0,193). A kezdetben SCORE ≥5% értéket mutató, nagy kockázatú alcsoportban (összesen 9302 résztvevő bevonásával) végzett post‑hoc elemzés azt mutatta, hogy rozuvasztatin‑kezelés mellett a placebóhoz képest szignifikánsan csökken a cardiovascularis halálozás, a stroke és a myocardialis infarctus alapján képzett összetett végpont kockázata (p = 0,0003) (a SCORE értékét extrapolálták annak érdekében, hogy a 65 éves kor feletti résztvevők adatai is bekerülhessenek az elemzésbe). Az eseménygyakoriság tekintetében az abszolút kockázatcsökkenés 5,1 per 1000 betegév volt. Az össz‑halálozás ennél a nagy kockázatú csoportnál nem változott (p = 0,076).

A JUPITER vizsgálat során a rozuvasztatinnal kezelt alanyok 6,6%‑a, a placebóval kezelt alanyok 6,2%‑a hagyta abba a vizsgálati készítmény szedését mellékhatás miatt. A kezelés abbahagyásához vezető leggyakoribb mellékhatások a következők voltak: myalgia (0,3% rozuvasztatin, 0,2% placebo mellett), hasi fájdalom (0,03% rozuvasztatin, 0,02% placebo mellett) és bőrkiütés (0,02% rozuvasztatin, 0,03% placebo mellett). A placebóval megegyező, vagy annál nagyobb arányban fellépő leggyakoribb mellékhatás a húgyúti fertőzés (8,7% rozuvasztatin, 8,6% placebo mellett), a nasopharyngitis (7,6% rozuvasztatin, 7,2% placebo mellett), hátfájás (7,6% rozuvasztatin, 6,9% placebo mellett) és a myalgia (7,6% rozuvasztatin, 6,6% placebo mellett) volt.

Gyermekek
Egy kettős vak, randomizált, multicenteres, placebo‑kontrollos, 12 héten át tartó vizsgálat során (n = 176, 97 fiú és 79 lány), amit egy 40 hétig tartó (n = 173, 96 fiú és 77 lány), nyílt, rozuvasztatin adagemelési fázis követett, a heterozigóta familiaris hypercholesterinaemiában szenvedő 10‑17 éves gyermekek (Tanner stádium II‑V, a lányok esetében a menarche legalább egy éve bekövetkezett) kaptak naponta 5, 10, illetve 20 mg rozuvasztatint vagy placebót 12 héten keresztül. Ezt követően 40 héten keresztül mindannyian naponta kaptak rozuvasztatint. A vizsgálat kezdetekor a betegek körülbelül 30%‑a volt 10–13 éves és sorrendben 17%, 18%, 40%, illetve 25% volt Tanner II‑es, Tanner III‑as, Tanner IV‑es, illetve Tanner V‑ös stádiumban.

Az LDL‑C csökkenés mértéke napi 5 mg, 10 mg és 20 mg rozuvasztatin mellett sorrendben 38,3%, 44,6%, illetve 50,0% volt, szemben a placebo csoport 0,7%‑ával.

A 40 hétig tartó, nyílt fázis végén, aminek a során legfeljebb naponta egyszer 20 mg céldózisig emelték az adagot, a 173 betegből 70 (40,5%) érte el a 2,8 mmol/l alatti LDL‑C célértéket.

Az 52 hétig tartó kezelést követően nem észleltek a növekedésre, testtömegre, BMI‑re vagy nemi érésre gyakorolt hatást (lásd 4.4 pont). Ez a vizsgálat (n = 176 résztvevővel) nem alkalmas a ritka gyógyszer‑mellékhatások összehasonlítására.

A rozuvasztatint egy 2 éves, nyílt végű, célértékre titrálás vizsgálatban értékelték, melybe 198, heterozigóta familiáris hypercholesterinaemiában szenvedő, 6‑17 év közötti korú beteget (88 fiú és 110 lány), vontak be (Tanner stádium <II-V). A kezdő dózis minden beteg számára naponta egyszer 5 mg rozuvasztatin volt. Az adagot a 6‑9 év közötti korú betegeknél (n=64) a maximális napi 10 mg‑ra, míg a 10‑17 év közötti betegeknél (n=134) a maximális, naponta egyszer 20 mg‑ra lehetett emelni.
24 hónapig tartó rozuvasztatin‑kezelés után az LDL‑C‑re vonatkozó, kiinduláshoz viszonyított, LS értékek, átlagos, százalékban mért csökkenése -43%‑nak bizonyult (kiindulási érték: 236 mg/dl, 24. hónapban: 133 mg/dl). Az LDL‑C‑re vonatkozó, kiinduláshoz viszonyított, LS értékek, átlagos, százalékban mért csökkenései az egyes korcsoportokban sorrendben -43% (kiindulási érték: 234 mg/dl, 24. hónapban: 124 mg/dl) -45% (kiindulási érték: 234 mg/dl, 24. hónapban: 124 mg/dl) és -35% (kiindulási érték: 241 mg/dl, 24. hónap: 153 mg/dl) voltak, a 6‑10, 10‑14 és 14‑18 éves korosztály betegeinél.
Az 5 mg, 10 mg, és 20 mg hatáserősségű rozuvasztatin a kiinduláshoz képest statisztikailag szignifikáns mértékű változást ért el a következő, másodlagos lipid‑ és lipoprotein változókban is: HDL-C, TC, non-HDL-C, LDL-C/HDL-C, TC/HDL-C, TG/HDL-C, non HDL C/HDL-C, ApoB, ApoB/ApoA-1. Ezen változások mindegyike a javuló lipid‑válasz irányába mutatott és 2 éven keresztül fennmaradt.

24 hónapos kezelést követően nem figyeltek meg a növekedésre, testtömegre, BMI‑re vagy szexuális érésre gyakorolt hatásokat (lásd 4.4 pont).

Az Európai Gyógyszerügynökség a gyermekek esetén minden korosztálynál eltekint a rozuvasztatin tartalmú referenciakészítmény vizsgálati eredményeinek benyújtási kötelezettségétől homozigóta familiaris hypercholesterinaemia, primer, kevert dyslipidaemia kezelése és cardiovascularis események megelőzése indikációkban (lásd 4.2 pont, gyermekgyógyászati alkalmazásra vonatkozó információk).
5.2 Farmakokinetikai tulajdonságok

Felszívódás: 

A rozuvasztatin maximális plazmakoncentrációja per os beadást követően körülbelül 5 órával alakul ki. A teljes biohasznosulás körülbelül 20%.

Eloszlás 

A rozuvasztatint nagymértékben veszi fel a máj, ahol a koleszterin szintézise és az LDL‑C ürülése elsődlegesen zajlik. A rozuvasztatin eloszlási térfogata körülbelül 134 liter. A rozuvasztatin körülbelül 90%‑a kötődik a plazmafehérjékhez, főleg az albuminhoz.

Biotranszformáció 

A rozuvasztatin korlátozott mértékű metabolizmuson megy keresztül (ennek mértéke körülbelül 10%). Az emberi májsejteken végzett in vitro metabolizmus vizsgálatok arra utalnak, hogy a rozuvasztatin a citokróm P450‑en alapuló metabolizmus gyenge szubsztrátja. A metabolizmusban főleg a CYP2C9 izoenzim vett részt, míg a 2C19, 3A4 és 2D6 kisebb mértékben. A főbb azonosított metabolitok az N‑dezmetil‑ és a lakton metabolit voltak. Az N‑dezmetil metabolit körülbelül 50%‑kal kevésbé aktív, mint a rozuvasztatin, míg a lakton metabolitot klinikai szempontból inaktívnak tekinthető. A keringő HMG‑CoA‑reduktáz‑inhibitor aktivitás több mint 90%‑áért a rozuvasztatin a felelős.

Elimináció 

A beadott rozuvasztatin körülbelül 90%‑a változatlan formában (felszívódott és fel nem szívódott aktív hatóanyagként) a széklettel választódik ki, a fennmaradó rész a vizelettel ürül. A vizeletben körülbelül 5% választódik ki változatlan formában. A plazmában az eliminációs felezési idő körülbelül 19 óra. Az eliminációs felezési idő magasabb dózisok esetében nem nő. A plazma clearance geometriai középértéke körülbelül 50 liter/óra (variációs koefficiens 21,7%). Hasonlóan egyéb HMG‑CoA‑reduktáz‑gátlókhoz a rozuvasztatin májba történő felvételében az OATP‑C membrántranszporter részt vesz. Ez a transzporter fontos szerepet játszik a rozuvasztatin májban végbemenő eliminációjában.

Linearitás 

A rozuvasztatin szisztémás expozíciója a dózis nagyságával arányos. Többszörös napi dózisok alkalmazása után a farmakokinetikai paraméterekben nincsenek változások.

Különleges betegcsoportok:
Életkor és nem: Az életkor vagy a nem a rozuvasztatin farmakokinetikájára nem gyakorolt klinikailag számottevő hatást felnőtteknél. A rozuvasztatin farmakokinetikája felnőtt önkénteseknél és heterozigóta familiaris hypercholesterinaemiában szenvedő gyermekeknél, illetve serdülőknél hasonló volt (lásd alább „Gyermekgyógyászati betegcsoport”).

Rassz: A farmakokinetikai vizsgálatok az AUC és Cmax középértékekben a kaukázusiakkal összehasonlítva egy körülbelül kétszeres emelkedést mutatnak az ázsiai (japán, kínai, filippínó, vietnámi és koreai) egyéneknél. Az indiaiaknál az AUC és Cmax medián értékei megközelítőleg 1,3‑szerres emelkedést mutatnak. Egy populációs farmakokinetikai elemzés nem mutatott ki a gyógyszer farmakokinetikájában lényeges különbségeket a kaukázusi és fekete bőrű népcsoportok között.
Veseelégtelenség: Egy különböző súlyosságú veseelégtelenségben szenvedő betegekkel végzett vizsgálat során az enyhe – közepesen súlyos fokú veseelégtelenség nem befolyásolta a rozuvasztatin vagy az N‑dezmetil metabolit plazmakoncentráciját. Súlyos veseelégtelenségben (kreatinin‑clearance <30 ml/perc) szenvedő egyéneknél a rozuvasztatin plazmakoncentráció háromszor, az N‑dezmetil metabolit plazmakoncentráció kilencszer magasabb volt, mint az egészséges önkénteseknél. Hemodializált betegeknél a rozuvasztatin dinamikus egyensúlyi állapotban mért plazmakoncentrációi körülbelül 50%‑kal voltak magasabbak, mint egészséges önkénteseknél.

Májelégtelenség: Egy különböző súlyosságú májkárosodásban szenvedő betegekkel végzett vizsgálat során azoknál az egyéneknél, akiknél a Child‑Pugh érték 7 vagy ennél kisebb volt, nem volt jelen fokozott rozuvasztatin‑expozícióra utaló jel. Két betegnél azonban, akiknél a Child‑Pugh pontérték 8, illetve 9 volt, a szisztémás expozíció emelkedése legalább kétszerese volt az alacsonyabb Child‑Pugh pontszámú betegekhez képest. Nincs tapasztalat olyan betegekkel, akiknek Child‑Pugh pontszáma 9 feletti.

Genetikai polimorfizmus

A HMG-CoA reduktáz‑inhibitorok, köztük a rozuvasztatin diszpozíciója az OATP1B1 és BCRP transzportfehérjékkel hozható összefüggésbe. Az SLCO1B1 (OATP1B1) és/vagy ABCG2 (BCRP) genetikai polimorfizmusban szenvedő betegeknél fennáll a fokozott rozuvasztatin expozíció kockázata. Az egyéni SLCO1B1 c.521CC és ABCG2 c.421AA polimorfizmus az SLCO1B1 c.521TT vagy ABCG2 c.421CC genotípushoz képest nagyobb mértékű rozuvasztatin expozícióval (AUC) társul. Ezt a specifikus genotípust nem azonosították a klinikai gyakorlatban, de az igazoltan ilyen típusú polimorfizmusban szenvedő betegeknek alacsonyabb rozuvasztatin napi dózis ajánlott.
Gyermekek: Két, rozuvasztatinnal végzett farmakokinetikai vizsgálat, melyben heterozigóta familiaris hypercholesterinaemiában szenvedő, 10‑17 éves vagy 6‑17 éves kor közötti gyermekek (összesen 214 beteg) kaptak (tabletta formában) rozuvasztatint azt mutatta ki, hogy gyermekkorú betegeknél az expozíció a felnőtt betegekéhez hasonlónak, vagy annál alacsonyabbnak tűnik. A rozuvasztatin expozíció a dózis és az időtartam tekintetében előre megjósolható volt a két éves időszak alatt.
5.3 A preklinikai biztonságossági vizsgálatok eredményei

A hagyományos farmakológiai biztonságossági farmakológiai, genotoxicitási és karcinogenitási vizsgálatokból származó nem klinikai jellegű adatok azt igazolták, hogy a készítmény alkalmazásakor humán vonatkozásban különleges kockázat nem várható. A hERG‑re gyakorolt hatásokra vonatkozóan specifikus vizsgálatokat nem végeztek. A klinikai vizsgálatok során nem észlelt, de a klinikai szintekhez hasonló expozíciós szintek mellett állatoknál megjelenő mellékhatások a következők voltak: az ismételt dózistoxicitási vizsgálatok során, valószínűleg a rozuvasztatin farmakológiai hatásainak eredményeként kórszövettani eltéréseket figyeltek meg az egerek és patkányok májában, kisebb mértékben kutyák epehólyagjában, míg a majmoknál nem. Ezen túlmenően magasabb dózisok mellett heretoxicitást figyeltek meg majomnál és kutyánál. Patkányoknál a reprodukciós toxicitás egyértelmű volt, az egy alomban született kölykök száma csökkent, a kölykök születési súlya kisebb, túlélésük rosszabb arányú volt. Ezen hatásokat az anyaállatra nézve toxikus dózisok mellett, olyan szisztémás expozíciók esetén figyelték meg, amelyek többszörösen meghaladták a terápiás expozíciót.

6.
GYÓGYSZERÉSZETI JELLEMZŐK

6.1 Segédanyagok felsorolása

Tablettamag

Mikrokristályos cellulóz
Kroszpovidon (A típusú)

Kalcium‑hidrogén-foszfát‑dihidrát

Laktóz‑monohidrát

Magnézium‑sztearát

Tablettabevonat
Hipromellóz
Titán‑dioxid (E 171)
Laktóz‑monohidrát
Makrogol 3350

Triacetin
Kármin (E120) 

6.2 Inkompatibilitások

Nem értelmezhető.

6.3 Felhasználhatósági időtartam
2 év
6.4 Különleges tárolási előírások

Legfeljebb 30°C-on tárolandó.

6.5 Csomagolás típusa és kiszerelése
PVC/PVDC-Al buborékcsomagolásban, dobozban, vagy oxigénmegkötő betéttel ellátott HDPE tablettatartályban és dobozban.
Kiszerelés:

20, 28, 30, 56, 60, 90, 98 és 100 filmtabletta buborékcsomagolásban, 

100 filmtabletta HDPE tartályban.

Nem feltétlenül mindegyik kiszerelés kerül kereskedelmi forgalomba.

6.6
A megsemmisítésre vonatkozó különleges óvintézkedések és egyéb, a készítmény kezelésével kapcsolatos információk

A megsemmisítésre vonatkozóan nincsenek különleges előírások.

Bármilyen fel nem használt gyógyszer, illetve hulladékanyag megsemmisítését a gyógyszerekre vonatkozó előírások szerint kell végrehajtani.
Megjegyzés:  (egy keresztes)

Osztályozás: II. csoport
Kizárólag orvosi rendelvényhez kötött gyógyszer (V).

7.
A FORGALOMBA HOZATALI ENGEDÉLY JOGOSULTJA 

Actavis Group PTC ehf.

Rejkjavikurvegur 76-78

220 Hafnarfjordur 

Izland

8.
A FORGALOMBA HOZATALI ENGEDÉLY SZÁMA (I)
Rosuvastatin Actavis 10 mg filmtabletta:

OGYI-T-22134/01


30 × PVC/PVDC-Al buborékcsomagolás

OGYI-T-22134/03


100 × HDPE tartály

Rosuvastatin Actavis 20 mg filmtabletta:

OGYI-T-22134/04


30 × PVC/PVDC-Al buborékcsomagolás

OGYI-T-22134/06


100 × HDPE tartály

Rosuvastatin Actavis 40 mg filmtabletta:

OGYI-T-22134/07


30 × PVC/PVDC-Al buborékcsomagolás

OGYI-T-22134/09


100 × HDPE tartály

9.
A FORGALOMBA HOZATALI ENGEDÉLY ELSŐ KIADÁSÁNAK/ MEGÚJÍTÁSÁNAK DÁTUMA 


A forgalomba hozatali engedély első kiadásának dátuma: 2012. április 25.

